As especies principals d'as que s'obtiene calabazas son Cucurbita moschata, C. maxima y C. pepo. Todas son plantas de regano, si bien as calabaceras son matas prou rusticas y se'n puede trobar casos a-saber-los que en ha medrau bordes u lo menos sin gota de riego. A mida d'a calabacera quan ye de tot desarrollada, que fa uns quantos metros, la fa poco consellable de plantar en hortals chicotz. Además, a mata s'enfila y con o peso que gosa fer puede llegar a capuzar una barana de malla metalica si no se para cuenta.